**PRÍKLADY DOBREJ PRAXE Z REGIONÁLNEJ KNIŽNICE**

**Osvedčené čitateľské akcie pre žiakov 2. stupňa**

**Názov čitateľskej akcie: Spoznávame Európu**

**Stručný popis čitateľskej akcie:** Pracujeme s atlasom – súborom máp a pomocou neho spoznávame Európu. Spolu „precestujeme“ každým európskym štátom a zistíme, čo zaujímavé sa v ňom nachádza, kto slávny pochádza z tejto krajiny, alebo čo chutné si tam môžeme zjesť.

Navzájom sa aj podelíme o cestovateľské zážitky.

**Názov čitateľskej akcie: 1. svetová vojna – príčiny a dôsledky**

**Stručný popis čitateľskej akcie:** V spolupráci s Maticou slovenskou pripravujeme pre žiakov vzdelávaciu prednášku. V rámci nej si žiaci môžu pozrieť dobovú výstroj a výzbroj rakúsko-uhorskej armády a obliecť sa do dobových uniforiem. Cieľom podujatia je aj priblížiť žiakom okolnosti dopadu 1. svetovej vojny na náš región.

**Názov čitateľskej akcie: Grécka mytológia: „zlaté jablko“**

**Stručný popis čitateľskej akcie:** Podujatie zamerané na čitateľskú gramotnosť využíva antický príbeh prepracovaný do prítomnosti za využitia trendov sociálnych sietí. Po prečítaní úryvku majú vytvoriť žiaci profily identity troch bohýň gréckej mytológie (Héra, Aténa, Afrodita). Po vytvorení profilov vyzveme žiakov k imitácii tejto známej báje prostredníctvom dramatizácie prenesenej do dnešnej doby. Predmetom „hádky“ sú lajky alebo followers.

**Vypracovala:**

*Janka Obešterová*

*Hornozemplínska knižnica*

*M. R. Štefánika 875/200*

*09301 Vranov nad Topľou*

*Tel.: 057/4464468*

*E-mail:* *marketing@kniznicavranov.sk*